



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 19 aprilie 2016
                       Nr. Plx. 143/2016


A V I Z 
referitor la propunerea legislativă pentru completarea Legii nr.45/2009 privind organizarea şi funcţionarea Academiei de Stiinţe Agricole şi Silvice "Gheorghe Ionescu-Şişeşti" şi a sistemului de cercetare-dezvoltare din domeniile agriculturii, silviculturii şi industriei alimentare
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu propunerea legislativă pentru completarea Legii nr.45/2009 privind organizarea şi funcţionarea Academiei de Stiinţe Agricole şi Silvice "Gheorghe Ionescu-Şişeşti " şi a sistemului de cercetare-dezvoltare din domeniile agriculturii, silviculturii şi industriei alimentare, trimisă cu adresa nr. Plx. 143 din 11 aprilie 2016, înregistrată la comisie cu nr.4c-11/506 din 12 aprilie 2016.

Senatul, în calitate de primă Cameră sesizată, a respins propunerea legislativă în şedinţa din 4 aprilie 2016.
Conform dispoziţiilor art.75 alin.(1) și (3) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Propunerea legislativă are ca obiect de reglementare completarea art.54 din Legea nr.45/2009, în vederea reorganizării Institutului Naţional de Cercetare - Dezvoltare pentru Îmbunătăţiri Funciare - I.N.C.D.I.F. - „ISPIF Bucureşti” şi trecerii acestuia în subordinea Ministerului Agriculturii şi Dezvoltării Rurale.
În şedinţa din data de 19 aprilie 2016, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr.1245 din 23 noiembrie 2015.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative.
În raport de obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,                          
                                SECRETAR,

      Bogdan Liviu CIUCĂ



    Sorin Constantin STRAGEA
Consilier parlamentar, Andreea Sârbu

